Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 45/2003. (XII. 29.) PM rendelethez
Paragraph Index: 2702

(1) bekezdésében foglaltak figyelembevételével. A) Egységes, vegyileg meghatározott vegyületek A vegyileg meghatározott tiszta vegyület olyan anyag, amely egyfajta (pl. kovalens vagy ionos kötésû) alapmolekulából áll, amelynek összetételét az alkotó elemek állandó aránya jellemzi, és amely egy meghatározott szerkezeti képlettel leírható. A kristályrácsban az alapmolekulának az ismétlõdõ elemi cella felel meg. Az olyan vegyileg meghatározott tiszta vegyület, amely gyártása (a tisztítását is beleértve) során vagy után szándékosan hozzáadott idegen anyagot tartalmaz, nem tartozik ebbe az árucsoportba. Így például a laktózzal kevert, édesítõszernek elkészített szaharin nem osztályozható ebbe az árucsoportba (lásd a 29 25 vtsz. magyarázatát). Ebbe az árucsoportba tartozó elkülönített, egységes, vegyileg meghatározott vegyületek tartalmazhatnak szennyezõdéseket [lásd az árucsoporthoz tartozó Megjegyzés (1) bekezdés a) pontját]. E szabály alól kivételt képez a 29 40 vtsz. szövege, amely csak a vegyileg tiszta cukrokat foglalja magában. A „szennyezõdések” kifejezés csak az olyan anyagokra vonatkozik, amelyek kizárólag és közvetlenül az elõállítási folyamat során (beleértve a tisztítást is) kerülnek bele az anyagba. Ezek az anyagok származhatnak a feldolgozással kapcsolatos bármely tényezõbõl és fõként a következõk lehetnek:

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes